เรดเวลเวต (วงดนตรี)

เรดเวลเวต (; ) เป็นกลุ่มนักร้องหญิงของประเทศเกาหลีใต้ สังกัดค่ายเอสเอ็มเอนเตอร์เทนเมนต์ เปิดตัวอย่างเป็นทางการเมื่อวันที่ 1 สิงหาคม ค.ศ. 2014 ด้วยซิงเกิล "แฮปปีเนส" (Happiness) ประกอบด้วยสมาชิกจำนวนสี่คนคือ ไอรีน, ซึลกี, เวนดี และจอย ในเดือนมีนาคม ค.ศ. 2015 เยรีเป็นสมาชิกคนที่ห้าที่ถูกเพิ่มเข้ามาในกลุ่ม

เรดเวลเวตประสบความสำเร็จกับอีพีแรกของกลุ่ม "ไอศกรีมเค้ก" (Ice Cream Cake) ด้วยการติดอันดับหนึ่งบนแกออนอัลบั้มชาร์ตในปี ค.ศ. 2015 และออกอัลบั้มแรก "เดอะเรด" (The Red) ในเดือนกันยายน ค.ศ. 2015 ซิงเกิลนำคือ "ดัมบ์ดัมบ์" (Dumb Dumb) ถูกเปิดบ่อยครั้ง ทำให้อัลบั้มได้เปิดตัวในอันดับหนึ่งบนแกออนอัลบั้มชาร์ตและ "บิลบอร์ด" เวิลด์อัลบั้ม ในปี ค.ศ. 2017 กลุ่มออกอีพีชุดที่ห้า "เดอะเรดซัมเมอร์" อัลบั้มนี้ได้อันดับหนึ่งในชาร์ตแกออน ซึ่งนับว่าเป็นครั้งที่ห้าของกลุ่มและมากที่สุดในเกิร์ลกรุปเคป็อป เรดเวลเวตได้รับรางวัลมากมายทั้งในด้านดนตรี การเต้น หรือความนิยม รวมไปถึงรางวัลโกลเดนดิสก์อะวอดส์สาขาศิลปินหน้าใหม่แห่งปี และเมลอนมิวสิกอะวอดส์สาขาการแสดงประเภทเต้นกลุ่มหญิงยอดเยี่ยมปี 2015

ซึลกี เป็นสมาชิกคนแรกของกลุ่มที่ได้เข้าสู่ค่ายเอสเอ็มเอนเตอร์เทนเมนต์ จากการออดิชันในปี ค.ศ. 2007 ในขณะที่ไอรีนเข้ามาในปี ค.ศ. 2009 และเยรี ในปี ค.ศ. 2011 ตามมาด้วยเวนดี และจอย ที่ได้เข้าสู่ค่ายเอสเอ็มจากการออดิชัน เอสเอ็มโกลบอลออดิชัน (S.M. Global Audition) ในประเทศแคนาดาและกรุงโซลตามลำดับ ในเดือนกรกฎาคม ค.ศ. 2014 มีข่าวลือว่าไอรีน, ซึลกี และเวนดี จะเปิดตัวเป็นสมาชิกของกลุ่ม ภายหลังเอสเอ็มเอนเตอร์เทนเมนต์ได้ออกมายืนยันเรื่องดังกล่าว และได้เพิ่มสมาชิกอีกหนึ่งคนคือ จอย โดยทั้งสี่คนได้เปิดตัวเป็นสมาชิกของเรดเวลเวตเมื่อวันที่ 1 สิงหาคม ค.ศ. 2014 นับเป็นเกิร์ลกรุปหญิงกลุ่มใหม่ของเอสเอ็มเอนเตอร์เทนเมนต์ในรอบ 5 ปี ต่อจากวงเอฟ(เอกซ์)

เรดเวลเวตเปิดตัวอย่างเป็นทางการครั้งแรกในวันที่ 1 สิงหาคม ค.ศ. 2014 ในรายการ "มิวสิกแบงก์" ทางช่องเคบีเอส2 ซิงเกิลเปิดตัวของกลุ่ม "แฮปปีเนส" (Happiness) ถูกเผยแพร่บนเว็บไซต์เพลงดิจิทัล ในวันที่ 4 สิงหาคม เพลงเขียนโดยยู ย็อง-จิน และทำนองโดยวิล ซิมม์ส, แชด ฮิวโก (เดอะเนปจูนส์), คริส โฮลชไตน์ และแอนน์ จูดิธ วิค (ดีไซน์มิวสิก) เพลงเป็นแนวอีดีเอ็มผสมยูโรป็อป ตามด้วยเครื่องตีสังเคราะห์และจังหวะกลองแบบชนเผ่าแอฟริกัน วิดีโอต้นฉบับของเพลง "แฮปปีเนส" มียอดผู้ชมในยูทูบมากกว่า 2 ล้านครั้งใน 24 ชั่วโมงแรก ก่อนจะถูกลบออก เนื่องจากถูกวิพากษ์วิจารณ์อย่างหนักเกี่ยวกับภาพพื้นหลังในคลิป และได้อัปโหลดเวอร์ชันแก้ไขใหม่ในวันที่ 3 สิงหาคม "แฮปปีเนส" กลายเป็นมิวสิกวิดีโอเพลงเคป็อปที่มีผู้ชมมากที่สุดในโลกเป็นอันดับสองในเดือนสิงหาคม รองจากเพลง "มามาซิตา" (Mamacita) ของซูเปอร์จูเนียร์

เรดเวลเวดได้เปิดตัวซิงเกิ้ลดิจิตอลเป็นครั้งที่สองด้วยเพลง "บีแนชเจอเรล" และมิวสิควิดีโอในวันที่ 13 ตุลาคม 2014 ซึ่งรวมถึงท่อนแร็ปภายในเพลง โดยสมาชิกเอ็นซีที แทยง โดยเป็นการรีเมคเพลงอีกครั้งของวง SES ที่แต่งขึ้นปี 2000 ซึ่งเป็นวงเกิร์ลกรุ๊ปวงแรกของเอสเอ็มเอนเตอร์เทนเมนต์ มิวสิกวิดีโอสำหรับเพลงกำกับโดย Kwon Soon-wook และ Shim Jae-won ออกแบบท่าเต้นโดย Kyle Hanagami ซึ่งรูปแบบแบบท่าเต้นได้มีการเปิดเผยให้เห็นก่อนหน้านี้ในทีเซอร์ของ ไอรีน และ ซึลกิ ระหว่างที่เยังป็นส่วนหนึ่งของเอสเอ็มรุกกี้ โดยวงเริ่มโปรโมตในวันที่ 9 ตุลาคม ด้วยการปรากฏตัวครั้งแรกในรายการเพลง M Countdown เพลงขึ้นยอดสูงสุดในอันดับที่ 33 บน Gaon Digital Chart และอันดับ 6 ของ Billboard's World Digital Songs chart

เมื่อวันที่ 11 มีนาคม พ.ศ. 2558 สมาชิกของเอสเอ็มรุกกี้ เยริ ได้รับการประกาศอย่างเป็นทางการว่าจะเข้าร่วมเป็นส่วนหนึ่งของกลุ่ม ในวันที่ 15 มีนาคม ด้วย ไอศครีมเค้ก มินิอัลบั้มแรกของกลุ่ม ซึ่งประกอบด้วยสองเพลงโปรโมต คือ "Automatic ออโตเมติค" และ "Ice cream cake ไอศครีมเค้ก" มิวสิควิดีโอได้ปล่อยในวันที่ 14 และ 15 มีนาคม และในวันที่ 19 มีนาคม มีการจัดงานนำเสนออัลบั้มของวงด้วย Ice Cream TV ซึ่งเป็นรายการที่ถ่ายทอดผ่าน Naver Music และมีมินโฮจากวง Shinee เป็นพิธีกร เมื่อวันที่ 27 มีนาคมพวกเขาได้รับรางวัลเพลงแรกใน Music Bank ของ KBS ซึ่งอัลบั้มนี้ได้กลายเป็นอัลบั้มที่ขายดีที่สุดโดยวงผู้หญิงในเกาหลีใต้ในช่วงครึ่งปีแรกของปี 2015 ในชาร์ต Hanteo Chart และเมื่อเดือนสิงหาคมปี 2015 เรดเวลเวทได้ทำการแสดงเป็นครั้งแรกในสหรัฐอเมริกา ภายในงานเทศกาลดนตรีและคอนเสิร์ตประจำปีของ KCON ในเมืองลอสแอนเจอลิส , รัฐแคลิฟอร์เนีย

อัลบั้มแรกของเรดเวลเวท The Red ได้รับการปล่อยออกมาเมื่อวันที่ 9 กันยายน พ.ศ. 2558 รวมทั้งสิ้น 10 แทร็กรวมถึงเพลงโปรโมต Dumb Dumb (ดัมดัม) อัลบั้มนี้เป็นผลสำเร็จทันทีที่ได้รับการตอบรับอย่างดีจากนักวิจารณ์บิลบอร์ดอย่าง Jeff Brennan กล่าวว่า The Red" เป็นอัลบั้มที่เปิดตัวที่น่าประทับใจและยอดเยี่ยม และยังกล่าวถึงการประสบความสำเร็จในการเดินตามรอยเท้าของวงเกิร์ลกรุ๊ปรุ่นพี่ที่ประสบความสำเร็จอย่าง Girls 'Generation และ f (x) " โดย อัลบั้ม The Red ได้ขึ้นเป็นอันดับที่ 1 บน บิลบอร์ดเวิร์ลอัลบั้มชาร์ต และ Gaon ของประเทศเกาหลีใต้ นอกจากยังปรากฏในลิสต์ 10 อัลบั้มวงเกาหลีที่ดีที่สุดจัดซึ่งอันดับโดยบิลบอร์ดในปี 2015 โดยได้กล่าวถึงอัลบั้มว่า เป็นหนึ่งในปีที่สนุกที่สุดและการทดลองใหม่ๆของเพลงป๊อป บอกจากนี้เพลงโปรโมต ดัมดัม ขึ้นอันดับสูงสุดด้วยที่สามบนบิลบิร์ดชาร์ตดิจิตอล เป็นเพลงเกาหลีที่ขายที่ดีที่สุดในอเมริกาประจำสัปดาห์ "เป็นอันดับแรกๆของ 20 เพลงเกาหลีในปี 2015" โดย Dazed ซึ่งระบุว่าวงนั้น "เหนือกว่าคู่แข่งไอดอลอื่นๆ" มิวสิกวิดีโอของ "ดัม ดัม" เป็นเพียงเดียวที่ไม่ใช่ภาษาอังกฤษที่ติดอันดับใน Rolling Stone 10 เพลงที่ดีที่สุดของปี 2015" เมื่อวันที่ 18 ธันวาคม เรดเวลเวทได้เป็นส่วนหนึ่งใน S.M. Winter Garden ในโปรเจคพิเศษช่วงฤดูหนาว พร้อมกับไปกับเพื่อนร่วมค่ายอย่าง f (x) และ BoA โดยปล่อยได้ปล่อยซิงเกิ้ลซิงเกิ้ลชื่อว่า Wish Tree วิชทรี

มินิอัลบั้มที่สองของเรดเวลเวด ได้รับการปล่อยตัวออกมาในวันที่ 16 มีนาคมปี 2016 แต่ก่อนที่จะมีกำหนดวางจำหน่าย 10 นาที เอสเอ็มอินเตอร์เทนเมนต์ได้ประกาศว่ามิวสิกวิดีโอและอัลบั้มจะปล่อยให้ล่าช้า "เพื่อรับประกันคุณภาพงาน" "One of these Nights" (ชื่อเพลงเกาหลี: 7 월 7 일) ได้รับการปล่อยตัวในวันที่ 17 มีนาคม อัลบั้มนี้ได้นำเสนอแนวเพลง R & B ที่นุ่มนวลและเป็นด้าน Velvet ตรงข้ามกับ Red ซึ่งเน้นความเป็นตัวของตัวเองที่สดใสและกล้าหาญ

เรดเวลเวดได้ปล่อยเพลง รัชเชี่ยนรูเล็ต เมื่อ 7 กันยายน โดยภายในอัลบั้มประกอบเ้วยเจ็ดเพลงกับเพลงไตเติ้ล "Russian Roulette" เมื่อวันที่ 13 กันยายน 2016 โดยมิวสิควิดีโอได้รับความสนใจจากเอกลักษณ์ซึ่งได้รับแรงบันดาลใจมาจากภาพยนตร์แอนิเมชั่นดิสเพลย์ของ The Simpsons เรื่อง "Itchy & Scratchy" เช่น การแกล้งที่น่ากลัวระหว่างสมาชิกในวงภายใต้วิดีโอที่เต็มไปด้วยความสดใส ร่าเริงและดูสนุกสนาน เพลงรัชเชี่ยนรูเล็ตชนะครั้งแรกในรายการ เดอะโชว์ โดยเพลงไตเติ้ลครองอันดับที่สองของ Gaon Digital Chart และ Billboard's World Digital Songs chart ทำให้เป็นอันดับสูงสุดของทั้งสองชาร์ตในเวลานั้น

เมื่อวันที่ 1 กุมภาพันธ์ 2560 เรดเวลเวตปล่อยมินิอัลบั้มที่สี่ ภายในอีพีนี้ ประกอบด้วยเพลงหกเพลงรวมถึงเพลงไตเติ้ล "Rookie" และเพลงเดี่ยวของเวนดี้ "Last Love" (마지막사랑) โดยอัลบั้มขึ้นอันดับสูงสุดใน Weekly Gaon Album และ Billboard World Albums Chart

เมื่อวันที่ 31 มีนาคม วงได้ปล่อยซิงเกิ้ลแรกของโปรเจค SM Station 2 ด้วยเพลง "Would U" ด้วยการโปรโมตพิเศษ เมื่อวันที่ 27 กรกฎาคม ถึง 10 กันยายน เรดเวลเวตได้เปิดตัวในรายการเรียลลิตี้โชว์ครั้งแรกของพวกเขา Level Up Project โดยภายในรายการเกี่ยวกับการท่องเที่ยว ณ ประเทศไทย ซึ่งมีการถ่ายทำในหลากหลายสถานที่ เช่น เมืองพัทยา กรุงเทพมหานครและสถานที่ท่องเที่ยวโด่ดังอื่นๆ ประกอบด้วยทั้งหมด 23 ตอนและเป็นการถ่ายทำโดยไม่มีสมาชิก จอย ที่ตืดงานกับการถ่ายทำละครเรื่อง Liar and Lover โดยที่เธอเป็นนักแสดงนำหญิง

ในวันที่ 9 กรกฎาคม เรดเวลเวตได้ปล่อยมินิอัลบั้มใหม่ โดยเป็นมินิอัลบั้มฤดูร้อนครั้งแรกของพวกเธอ "เดอะเรดซัมเมอร์" ด้วยเพลงไตเติ้ล "Red Flavour" หรือ เรดฟเลเวอร์ (ภาษาเกาหลี ; 빨간맛) 
เรดฟเลเวอร์เป็นเพลงเต้นป๊อปที่มีกลิ่นอายฤดูร้อน โดยเนื้อหาของเพลงเกี่ยวกับความงดงามของช่วงชีวิตวัยรุ่น การเติบโตผ่านช่วงเวลา และความรักครั้งแรกในช่วงฤดูร้อน
โดยเป็นอีกครั้งที่ประสบความสำเร็จในเชิงพาณิชย์เป็นอย่างมาก ทันทีที่ปล่อยเพลงออกมา "Red Flavour" ได้รับการชื่นชมจากบรรดานักวิจารณ์เพลงที่ชื่นชมกับท่อนฮุคที่ติดหูของเพลงและง่ายต่อการร้องตาม 
ซึ่งเพลง "Red Flavour" ได้ถูกอธิบายว่าเป็น "บทเพลงประจำฤดูร้อน" นับตั้งแต่ปรากฏตัวในรายการสิ้นปีหลายรายการจากนักวิจารณ์
เพลงขึ้นเป็นอันดับสูงสุดใน Gaon Album Chart และ Billboard World Albums Chart เป็นครั้งที่สามและได้ครองอันดับที่ 1 ในชาร์ตต่างๆมากที่สุดของอัลบั้มของวงนักร้องหญิง นอกจากนี้ "Red Flavor" ยังได้รับการจัดอันดับสูงสุงใน Gaon Digital Chart พร้อมกับอีก 4 เพลงที่เหลือในอัลบั้มที่ครองชาร์ต 50 อันดับแรกอีกด้วย

=== 2017–ปัจจุบัน: "รุกกี", "เดอะเรดซัมเมอร์" และ "เพอร์เฟกต์เวลเวต" " ซัมเมอร์ เมจิก"
คอนเซปต์หลักของกลุ่มจะถูกแบ่งออกเป็นสองด้านที่แตกต่างกัน โดยแบ่งตามชื่อวง คือ "เรด" และ "เวลเวต" ซึ่งทั้ง 2 คอนเซปต์จะมีผลต่อรูปแบบคอนเซปต์และแนวเพลงที่จะนำเสนอในแต่ละเพลงและอัลบั้ม โดยด้าน "เรด" จะเน้นไปที่ภาพลักษณ์สดใส มั่นใจ สีสันจัดจ้าน มักจะถูกนำเสนอผ่านเพลงแนวป๊อปแดนซ์, อิเล็กทรอนิกส์ป๊อป หรืออีดีเอ็ม ในขณะที่ "เวลเวต" จะเน้นไปที่ภาพลักษณ์นุ่มนวล ลึกลับ หรูหรา มักจะถูกนำเสนอผ่านเพลงแนวอาร์แอนด์บี, แจ๊ส หรือบัลลาด

ทั้งนี้ ยังมีการนำจุดเด่นของทั้งสองด้านมารวมกัน เป็นคอนเซปต์ "เรด+เวลเวต" อีกด้วย

เบ จู-ฮย็อน () มีชื่อในวงการว่า ไอรีน () เกิดเมื่อวันที่ ที่แทกู ประเทศเกาหลีใต้ มีตำแหน่งเป็นหัวหน้ากลุ่ม, แร็ปเปอร์หลัก,หน้าตาของวง, นักร้องสนับสนุน และนักเต้นนำ ก่อนได้เป็นสมาชิกของเรดเวลเวต เธอยังได้แสดงในมิวสิกวิดีโอเพลง "1-4-3 (ไอเลิฟยู)" ของเฮนรี หลิว และเพลง "แอตควังฮวามุน" (At Gwanghwamun) ของกยูฮย็อน

ตั้งแต่เดือนพฤษภาคม ค.ศ. 2015 ถึงเดือนมิถุนายน ค.ศ. 2016 เธอเป็นพิธีกรในรายการ "มิวสิกแบงก์" ร่วมกับพัก โบ-ก็อม ไอรีนเริ่มงานแสดงในละครเว็บเรื่อง "วีเมลแอตอะเกมคอมปานี" (Women at a Game Company) ทางช่องเนเวอร์ทีวีแคสต์ ในเดือนสิงหาคม ค.ศ. 2016 รับบทเป็นนักแสดงนำ เมื่อวันที่ 14 ตุลาคม ค.ศ. 2016 ไอรีนได้รับการยืนยันว่าจะเป็นพิธีกรในรายการใหม่ "ลอนดรีเดย์" (Laundry Day) ซึ่งเป็นรายการทอล์กโชว์ที่พูดคุยในเรื่องแฟชัน

คัง ซึล-กี () มีชื่อในวงการว่า ซึลกี () เกิดเมื่อวันที่ ที่อันซัน จังหวัดคย็องกี ประเทศเกาหลีใต้ มีตำแหน่งเป็นนักร้องนำ, นักเต้นหลัก และเซนเตอร์ของวง ซึลกีผ่านการออดิชันกับบริษัทเอสเอ็มเอนเตอร์เทนเมนต์ในปี ค.ศ. 2007 เธอยังได้แสดงในมิวสิกวิดีโอเพลง "แฟนแทสติก" (Fantastic) ของเฮนรี หลิว และร่วมร้องในเพลง "บัตเตอร์ฟลาย" ก่อนได้เป็นสมาชิกของเรดเวลเวต

ในเดือนมกราคม ค.ศ. 2015 เธอได้แสดงละครเพลงเรื่อง "สคูลออซ" (School Oz) ในบทบาทโดโรธี เกล ในเดือนกรกฎาคม ค.ศ. 2016 เธอร้องเพลง "โดนต์พุชมี" (Don't Push Me) กับเวนดี ประกอบละครเรื่อง "หยุดหัวใจไว้ลุ้นรัก" ที่ออกอากาศทางช่องเคบีเอส2

ซน ซึง-วาน () มีชื่อในวงการว่า เวนดี () เป็นนักร้องเสียงหลักของกลุ่ม เกิดเมื่อวันที่ ที่โซล ประเทศเกาหลีใต้ มีชื่อภาษาอังกฤษที่ใช้ในช่วงย้ายไปสหรัฐอเมริกาว่า "เวนดี ซน" เวนดีเข้าเรียนที่โรงเรียนมัธยมริชมอนด์ฮิลล์ ในเกรเทอร์โทรอนโต รัฐออนแทรีโอ ระหว่างที่กำลังศึกษาอยู่นั้น เวนดียังเป็นนักร้องประสานเสียงโซปราโนของโรงเรียน

เวนดีเข้าสังกัดเอสเอ็มในปี ค.ศ. 2012 จากการออดิชันที่ประเทศแคนาดา ในปี ค.ศ. 2014 เธอร้องเพลงประกอบละคร"ปฏิทินรักแรกพบ" "บีคอสไอเลิฟยู" (Because I Love You) และร่วมร้องเพลง "รีเทิร์น" (Return) กับยูก จีดัม (Yuk Jidam) ประกอบละครเรื่อง "ฮูอาร์ยู: สคูล 2015" (Who Are You: School 2015) ในวันที่ 16 ตุลาคม ค.ศ. 2015 เธอออกเพลง "เลตอิตโนว์" (Let You Know) ประกอบละครเรื่อง "ดี-เดย์" ที่ออกอากาศทางช่องเจทีบีซี เมื่อวันที่ 4 มีนาคม ค.ศ. 2016 เธอร้องร่วมกับเอริก นัม (Eric Nam) ในเพลง "สปริงเลิฟ" (Spring Love) หนึ่งในเพลงโปรเจ็กต์ของเอสเอ็มสเตชัน ในเดือนกรกฎาคม ปีเดียวกัน เธอร้องเพลง "โดนต์พุชมี" กับซึลกี ประกอบละครเรื่อง "หยุดหัวใจไว้ลุ้นรัก"

พัก ซู-ย็อง () มีชื่อในวงการว่า จอย () เกิดเมื่อวันที่ ที่เกาะเชจู ประเทศเกาหลีใต้ มีตำแหน่งเป็นนักร้องเสริมและแร็ปเปอร์นำ ระหว่างที่กำลังศึกษาอยู่ เธอได้ชมการแสดงของกลุ่มเชอร์รีฟิลเตอร์ (Cherry Filter) ในเพลง "ฟลายอิงดั๊ก" (Flying Duck) ซึ่งเป็นจุดเริ่มต้นที่ทำให้เธออยากเป็นนักร้อง จอยเข้าสังกัดเอสเอ็ม จากการออดิชันที่โซลในปี ค.ศ. 2012 เธอเป็นสมาชิกเพียงคนเดียวที่ไม่ได้อยู่ในโปรเจ็กต์เอสเอ็มรุกกี แต่อยู่ในระบบเอสเอ็มสตาร์อินคิวแบตอิงซิสเตม (SM Star Incubating System)

ในปี ค.ศ. 2015 เธอเป็นที่สนใจของสาธารณชนจากการเข้าร่วมในฤดูกาลที่สี่ของรายการเรียลลิตีโชว์ "มาแต่งงานกันเถอะ" คู่กับยุก ซ็อง-แจ สมาชิกวงบีทูบี ในงานประกาศรางวัลเอ็มบีซีเอนเตอร์เทนเมนต์อะวอดส์ จอยได้รับรางวัลดาวรุ่งแห่งปีและคู่ยอดเยี่ยมร่วมกับยุก จากการแสดงของพวกเขาในรายการนี้อีกด้วย ต่อมาในเดือนพฤศจิกายน 2016 จอยได้ร่วมงานกับอิม ซึล-องในเพลง "ออลเวส์อินมายฮาร์ต" (Always In My Heart) หนึ่งในเพลงโปรเจ็กต์ของเอสเอ็มสเตชัน ในเดือนมีนาคม ค.ศ. 2017 เธอได้รับบทนำในละครเรื่อง "เดอะไลอาร์แอนด์ฮิสเลิฟเวอร์" (The Liar and His Lover) ทางช่องทีวีเอ็น ประกบกับอี ฮย็อน-อู

คิม เย-ริม () มีชื่อในวงการว่า เยริ () เกิดเมื่อวันที่ ที่โซล ประเทศเกาหลีใต้ มีตำแหน่งเป็นนักร้องสนับสนุน, แร็ปเปอร์และนักเต้นนำ เยริเป็นศิลปินฝึกหัดกับทางเอสเอ็มเป็นเวลาห้าปี และได้เปิดตัวในฐานะสมาชิกใหม่ของเรดเวลเวตเมื่อวันที่ 10 มีนาคม ค.ศ. 2015 โดยก่อนหน้านี้เธอแสดงรับเชิญในมิวสิกวิดีโอเพลง "แฮปปีเนส" ของเรดเวลเวตในเดือนสิงหาคม ค.ศ. 2014

ตั้งแต่วันที่ 9 พฤษภาคม ค.ศ. 2015 ถึงวันที่ 14 พฤศจิกายน ค.ศ. 2015 เยริเป็นพิธีกรในรายการเพลง "มิวสิกคอร์" ทางช่องเอ็มบีซี ในเดือนกรกฎาคม ค.ศ. 2016 เธอยังได้แสดงในมิวสิกวิดีโอเพลง "เวย์แบ็กโฮม" (Way Back Home) ของเจ-มินและชิม อึน-จี (Shim Eun-jee) ซึ่งเป็นหนึ่งในเพลงโปรเจ็กต์ของเอสเอ็มสเตชัน ปัจจุบัน เธอศึกษาอยู่ที่โรงเรียนพหุศิลป์ฮันลิม (Hanlim Multi Art School)คอนเสิร์ตของตัวเอง

คอนเสิร์ตร่วมกับศิลปินอื่น